Document ID: 32013D0188

A BIZOTTSÁG VÉGREHAJTÁSI HATÁROZATA
(2013. április 18.)
az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet módosításáról szóló 1/2005/EK tanácsi rendelet alapján elvégzett megkülönböztetésmentes ellenőrzésekre vonatkozó éves jelentésekről
(az értesítés a C(2013) 2098. számú dokumentummal történt)
(EGT-vonatkozású szöveg)
(2013/188/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állatoknak a szállítás és kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet (1) módosításáról szóló, 2004. december 22-i 1/2005/EK tanácsi rendeletre és különösen annak 30. cikke (2) bekezdésére,
mivel:
(1)
Az 1/2005/EK rendelet az élő gerinces állatok Unión belüli szállítására vonatkozóan szabályokat határoz meg, beleértve a szállítmányoknak az Unió vámterületére való be- és kilépésekor a tisztviselők által elvégzendő különös ellenőrzéseket is. Az 1/2005/EK rendelet 27. cikkének (1) bekezdése értelmében az illetékes hatóság az állatok, a szállítóeszközök és a kísérődokumentumok megkülönböztetésmentes ellenőrzésének révén megvizsgálja, hogy e rendelet követelményeit betartották-e („megkülönböztetésmentes ellenőrzések”).
(2)
Ezenfelül az 1/2005/EK rendelet 27. cikkének (2) bekezdése előírja, hogy a tagállamok minden év június 30-ig kötelesek éves jelentést benyújtani a Bizottság számára az előző évben végzett megkülönböztetésmentes ellenőrzésekről („éves jelentések”). Az éves jelentéshez csatolni kell a legfontosabb hiányosságokról szóló elemzést és az ezek kiküszöbölését célzó cselekvési tervet.
(3)
Az állatoknak a szállítás közbeni védelméről szóló 1/2005/EK tanácsi rendelet hatásáról szóló, az Európai Parlament és a Tanács számára készített bizottsági (2) jelentés szerint végrehajtási intézkedéseket kell elfogadni a tagállamok illetékes hatóságai által az 1/2005/EK rendelet 27. cikke (1) bekezdésének megfelelően elvégzendő ellenőrzésekre vonatkozóan.
(4)
A jelentés azt is megállapítja, hogy a jelentéstételi rendszer szerkezetének további összehangolására van szükség, mivel így összehasonlításra alkalmasabb, jobb adatokkal szolgálhatna.
(5)
Ennek megfelelően e határozat összehangolt formanyomtatvány-mintát biztosít az éves jelentések elkészítéséhez, a tagállamok adminisztratív terhének csökkentése érdekében pedig előírja, hogy az éves jelentések benyújtása a Bizottság számára elektronikus formában történjen.
(6)
A megkülönböztetésmentes ellenőrzéseket az illetékes hatóság a szállítás különböző szakaszaiban végzi el. Ellenőrzés történik az indulás előtt, a szállítás alatt, a rendeltetési helyre való érkezéskor és a szállítás teljesítése után. A megkülönböztetésmentes ellenőrzés során az illetékes hatóság az uniós jogszabályoknak való megfelelés ellenőrzése céljából több vizsgálatot is elvégezhet. Többek közt ellenőrizheti, hogy az állatok alkalmasak-e a szállításra; a szállítóeszköz megfelel-e az uniós jogszabályokban foglalt követelményeknek, vagy hogy a szállító rendelkezik-e a szükséges engedélyekkel. A szállítót nem kötelező előzetesen értesíteni.
(7)
A szállítók gyakran számítanak megkülönböztetésmentes ellenőrzésre a tagállamok közötti vagy harmadik országokba irányuló, illetve onnan induló, nagy távolságok megtételével járó szállítás megkezdése előtt, a rendeltetési helyre való megérkezés után, amennyiben vágóhídra érkeznek; sok esetben az ilyen megkülönböztetésmentes ellenőrzések során nagyszámú állatállomány vizsgálatára kerül sor. Ennek megfelelően az éves jelentésekben ezeket a megkülönböztetésmentes ellenőrzéseket elkülönítve kell feltüntetni azoktól a véletlenszerű és kockázatalapú megkülönböztetésmentes ellenőrzésektől, amelyekre általában nem számítanak, és amelyek kisebb számú állatot érinthetnek.
(8)
Az illetékes hatóság által a szállítás előtt és alatt végzett megkülönböztetésmentes ellenőrzések magukban foglalják bármely szükséges kísérődokumentum ellenőrzését. Ezek a megkülönböztetésmentes ellenőrzések külön kezelendők a szállítás teljesítése után végzett megkülönböztetésmentes ellenőrzésektől, az utóbbiak során ugyanis ellenőrzésre kerülnek a menetlevelek vagy a műholdas navigációs rendszerek által kinyomtatott adatok, amelynek egyetlen célja az 1/2005/EK rendelet I. melléklete V. fejezete 1. szakaszának 1.4., 1.5., 1.7. és 1.8., a szállítási és a pihenési időkre vonatkozó pontjaiban meghatározott követelményeknek való megfelelés vizsgálata.
(9)
Ennek megfelelően e határozat a megkülönböztetésmentes ellenőrzések három típusát különbözteti meg, amelyeket az éves jelentésben külön kell feltüntetni a megkülönböztetésmentes ellenőrzések során összegyűjtött információk megfelelő összehasonlításának biztosítása érdekében. A megkülönböztetésmentes ellenőrzéseknek az alábbi három típusát különböztetjük meg: a) megkülönböztetésmentes ellenőrzések az indulás helyén a tagállamok közötti vagy harmadik országokba irányuló, illetve onnan induló, nagy távolságok megtételével járó szállítás megkezdése előtt, valamint a rendeltetési helyen az állatok szállítóeszközből való kirakodása után, amennyiben a rendeltetési hely egy vágóhíd; b) a szállítás során történő megkülönböztetésmentes ellenőrzések; és c) a szállítás teljesítése után végzett megkülönböztetésmentes ellenőrzések a szállítási időnek és a pihenési időknek való megfelelés vizsgálata céljából.
(10)
A megkülönböztetésmentes ellenőrzések alatt az illetékes hatóság ellenőrizhet egy vagy több állatot, a szállítóeszközt és a kísérődokumentumokat. Ha a megkülönböztetésmentes ellenőrzés során az illetékes hatóság az 1/2005/EK rendeletben foglalt követelményeknek való meg nem felelést tár fel, intézkedéseket hoz a helyzet kezelése érdekében. A tagállamokban elvégzett megkülönböztetésmentes ellenőrzések eredményeinek megfelelő összehasonlításához szükséges, hogy az eredményekről összehangolt formában készüljön jelentés.
(11)
E határozat 2015. január 1-jétől alkalmazandó annak érdekében, hogy a tagállamok számára elegendő idő álljon rendelkezésre nemzeti adatgyűjtő rendszereiknek az e határozat értelmében az éves jelentésekben feltüntetendő információk tekintetében történő kiigazítására.
(12)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Tárgy és hatály
E határozat az 1/2005/EK rendelet 27. cikke (2) bekezdésének megfelelően a tagállamok által a Bizottság számára minden év június 30-ig benyújtandó megkülönböztetésmentes ellenőrzésekre vonatkozó éves jelentésekre („éves jelentések”) vonatkozóan határoz meg szabályokat.
Ezek a szabályok az 1/2005/EK rendelet 27. cikke (1) bekezdésének megfelelően az illetékes hatóság által elvégzett, az állatok, szállítóeszközök és kísérődokumentumok megkülönböztetésmentes ellenőrzéséről („megkülönböztetésmentes ellenőrzések”) szóló, a tagállamok által benyújtandó éves jelentésekben feltüntetendő információkra, valamint az éves jelentések a Bizottság számára való benyújtásának módjára vonatkoznak.
2. cikk
Az éves jelentésben feltüntetendő információk és formanyomtatvány-minta
(1) Az éves jelentéseknek tartalmazniuk kell a megkülönböztetésmentes ellenőrzésekre vonatkozó következő információkat, az állatfajok és a megkülönböztetésmentes ellenőrzések típusa alapján felosztva, az e határozat I. mellékletében, valamint II. melléklete magyarázó megjegyzéseiben foglaltak szerint:
a)
az illetékes hatóság által elvégzett különböző típusú megkülönböztetésmentes ellenőrzések száma összesen, amelyek során az állatok, a szállítóeszközök és a kísérődokumentumok ellenőrzésre kerültek, az I. melléklet 2. része 1. táblázatának A. szakaszában, valamint a II. melléklet 1. részében foglaltak alapján;
b)
az állatok, szállítóeszközök vagy kísérődokumentumok száma, amelyeket az illetékes hatóság ténylegesen ellenőrzött a megkülönböztetésmentes vizsgálatok során, az I. melléklet 2. része 1. táblázatának B. szakaszában foglaltak alapján, és amely kizárólag a következőket tartalmazza:
i.
a fizikailag ellenőrzött állatok száma;
ii.
a fizikailag ellenőrzött szállítóeszközök száma; kivéve az 1/2005/EK rendelet 7. cikkében előírt jóváhagyási eljárás keretében végzett ellenőrzéseket;
iii.
az illetékes hatóság rendelkezésére bocsátott és a hatóságok által ellenőrzött, az 1/2005/EK rendelet 4. cikkének (2) bekezdésében, 6. cikkének (1), (5), (8) és (9) bekezdésében, valamint a rendelet II. mellékletének 5. és 8. pontjában említett kísérődokumentumok száma.
Amennyiben egy ellenőrzés alkalmával egynél több kísérődokumentumot ellenőriztek, ezt fel lehet tüntetni egy dokumentum ellenőrzéseként;
c)
az illetékes hatóság által a megkülönböztetésmentes ellenőrzések folyamán feltárt, az 1/2005/EK rendeletnek való meg nem felelés eseteinek száma és kategóriája, az e határozat I. melléklete 2. részének 2. táblázatában és II. melléklete 2. részében foglaltak alapján;
d)
az 1/2005/EK rendeletnek való meg nem felelés feltárását követően az illetékes hatóság által hozott intézkedések száma és kategóriája, az e határozat I. melléklete 2. részének 3. táblázatában és II. melléklete 3. részében foglaltak alapján;
e)
a megkülönböztetésmentes ellenőrzések során felfedezett legfontosabb hiányosságok elemzése és ez ezek kiküszöbölését célzó cselekvési terv, az I. melléklet 3. részében foglaltak alapján.
(2) Az éves jelentést az I. mellékletben meghatározott éves jelentés formanyomtatvány-mintájának megfelelően, elektronikus formában, a II. mellékletben foglalt magyarázó megjegyzéseknek megfelelően kitöltve kell benyújtani a Bizottság számára.
3. cikk
Alkalmazás
Ez a határozat 2015. január 1-jétől alkalmazandó.
4. cikk
Címzettek
Ennek a határozatnak a tagállamok a címzettjei.
Kelt Brüsszelben, 2013. április 18-án.

Labels: 12
3
8
6